Hawaa (kundinyota)

400px|thumb|Ramani ya Hawaa - Ophiuchus jinsi inavyoonekana kwa mtazamaji kwenye nusutufe ya kaskazini

Hawaa (kwa Kilatini na Kiingereza Ophiuchus) Uhusika milikishi (:en:genitive) ya "Ophiuchus" katika lugha ya Kilatini ni "Ophiuchi" na hili ni umbo la jina linaloonekana katika majina ya nyota za kundi hili kama vile Alfa Ophiuchi, nk. ni jina la kundinyota kwenye angakaskazi ya Dunia yetu. 

Mahali pake
Hawaa - Ophiuchus lipo kwenye ikweta ya anga likionekana karibu na kanda ya Njia Nyeupe.

Linapakana na makundinyota jirani ya Hayya (mkia) (Serpens), Ukabu (Aquila),  Rakisi (Hercules), tena Hayya (kichwa) , Mizani (Libra),  Akarabu (Scorpius) na Kausi (Mshale) (Sagittarius).

Kundinyota la Hayya linakatwa na Hawaa. Hii inalingana na mitholojia ya Kigiriki ambako Hawaa ni mhusika anayebeba au kushindana na nyota inayoonekana kwa pande zake zote mbili.

Jina
Hawaa (Ophiuchus)  lilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. Walipokea jina hili kutoka kwa Waarabu wanaosema حواء ḥawwaaʾ wakimtaja mtu anayechezea nyoka ling. Knappert 1993. Waarabu walifuata hapa mapokeo ya Wagiriki wa Kale waliosema Ὀφιοῦχος  ofiukhos yaani “mwenye nyoka”; Ptolemaio  aliingiza kundinyota kwa jina hili katika orodha yake ya  AlmagestiPAL - Glossary "Oph", tovuti ya mradi wa "Ptolemaeus Arabus et Latinus (PAL)" wa Bavarian Academy of Sciences and Humanities, iliangaliwa Oktoba 2017.

Wagiriki wa Kale waliona Ophiuchus - Hawaa kama nusu mungu Askulapius aliyeabudiwa kama mganga mkuuAllen uk 298: "the Serpent-holder generally was identified with "asklepios, Asclepios, or Aesculapius, ..  with whose worship serpents were always associated as symbols of prudence, renovation, wisdom, and the power of discovering healing-herbs.”. Askulapius aliwahi kufundishwa matumizi ya madawa ya majani  na nyoka na hivyo ishara yake ni fimbo linaloviringishwa na nyoka, ambalo hadi leo ni ishara inayotumiwa na maduka na makampuni ya madawa.

Ophiuchus - Hawaa ni kati ya makundinyota 48 yaliyotajwa tayari na Klaudio Ptolemaio  katika karne ya 2 BK. Iko pia katika orodha ya makundinyota 88 ya Umoja wa kimataifa wa astronomia The Constellations , tovuti ya International Astronomical Union , iliangaliwa Julai 2017 kwa jina la Ophiuchus. Kifupi chake rasmi kufuatana na UKIA ni 'Oph'.

Nyota
Nyota angavu zaidi ni Alpha Ophiuchi au Rasalhague ("kichwa cha mwenye nyoka")Tahajia "Rasalhague" inatokana na makosa wakati wa kunakili jina la "ras al-hawaa" kutoka mwandiko wa Kiarabu kwenda Kilatini. . Ina mwangaza unaoonekana wa mag 2.07 ikiwa umbali wa mwakanuru 47 na DuniaRASALHAGUE (Alpha Ophiuchi), tovuti ya Prof. Jim Kaler.  

 Jina la(Bayer) Namba yaFlamsteed Jina (Ukia) Mwangaza unaoonekana Umbali (miaka nuru) Aina ya spektra α 55 Rasalhague 2.08m 47 A5 III η 35 Sabik 2.43m 84 A2.5 Va ζ 13Han 2.54m 458 O9.5 V δ 1Yed Prior 2.73m 170 M1 III β 60 Cebalrai 2.76m 82 K2 III κ 27 3.19 m 86 K2 IIIvar ε 2Yed Posterior 3.23m 106 G8 III θ 42 3.27m 563 B2 IV ν 64 3.32m 153 K0 III 72 HR 6771 3.71m 83 A4 IVs γ 62 3.75m 95 A0 V λ 10 Marfik 3.8m 166 A2 V

Tanbihi

Marejeo
 Richard Hinckley Allen: Star-Names and their Meanings; kwa G. E. Stechert New York, Leipzig, London, Paris 1899, “Argo Navis” ukurasa 374 ff (online hapa kwenye archive.org)
 Jan Knappert, 1993: The Swahili Names of Stars, Planets and Constellations; The Indian Ocean Review September 1993 Volume 6 No. 3 September 1993, kurasa 6-7,  ISSN 1031-2331

Viungo vya Nje
 Constellation Guide: Ophiuchus constellation
Ophiuchus and Serpens, "Stars", kwenye tovuti ya Prof Jim Kaler, University of Illinois, iliangaliwa Oktoba 2017
 Star Tales – Ophiuchus, tovuti ya Ian Ridpath, iliangaliwa Oktoba 2017
 The Deep Photographic Guide to the Constellations: Ophiuchus